<https://www.libertatea.ro/sport/simona-halep-merge-la-us-open-si-a-anuntat-prezenta-in-ultima-clipa-3084399#article>
<http://schema.org/articleBody>
"\nSimona Halep, 28 de ani, locul 2 WTA, figurează ca înscrisă la US Open, al treilea turneu de Mare Șlem al anului. Jucătoarea româncă și-a anunțat prezența cu numai câteva minute înainte de deadline-ul stabilit de organizatorii din SUA, notează Eurosport.\n\n\n\n&quot;Cum turneul de la Madrid este pe cale să fie amânat, Simona Halep (2 WTA) și-a anunțat prezența pe lista participanților de la US Open, în ultima clipă&quot;, a notat jurnalistul Jose Morgado. \n\n\n\n&quot;Simona Halep s-a hotărât să rămână pe lista de la US Open. S-ar fi retras dacă era sigură că nu va face călătoria. Potrivit echipei sale, decizia finală în funcție de care va juca sau nu la US Open va fi anunțată oficial la o dată apropiată turneului&quot;, a scris și Christopher Clarey,  corespondent New York Times. \n\n\n\nÎn urmă cu trei săptămâni, Simona Halep anunța că vrea să se retragă de la US Open, din cauza pandemiei de coronavirus.\n\n\n\n&quot;Cu siguranță că am dubii mari să particip în astfel de condiții. Nu doar pentru că ne aflăm într-o pandemie, ci și din cauza riscului pe care l-ar presupune călătoria, carantina și schimbările care pot apărea în timpul unui turneu. Nu ar fi deloc o tranziție deloc ușoară pentru corpul nostru”, spunea atunci Simona Halep.\n\n\n\n Data-limită pentru stabilirea jucătoarelor direct acceptate pe tabloul principal a fost luni. \n\n\n\nFOTO: EPA\n"
<https://www.libertatea.ro/sport/simona-halep-merge-la-us-open-si-a-anuntat-prezenta-in-ultima-clipa-3084399>